РЕПУБЛИКА СРБИЈА

НАРОДНА СКУПШТИНА

01 Број 06-2/347-19

27. децембар 2019. године

Б е о г р а д

**З А П И С Н И К**

**ДЕСЕТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ,**

**ОДРЖАНЕ 24, 25, 26. и 27. ДЕЦЕМБРА 2019. ГОДИНЕ**

 Седница је почела у 10 часова и 15 минута.

 Седници је председавала Маја Гојковић, председник Народне скупштине.

 Председник је, на основу службене евиденције о присутности народних посланика, констатовала да седници присуствују 83 народна посланика, а применом електронског система за гласање утврђено је да је у сали присутно 130 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Фатмир Хасани, представник Посланичке групе Либерално демократска партија - Лига социјалдемократа Војводине - СДА Санџака - од председника Владе, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА - од председника Владе, Александар Шешељ, представник Посланичке групе Српска радикална странка - од председника Републике и председника Владе, Марјана Мараш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарствa рударства и енергетике, Министарствa пољопривреде, шумарства и водопривреде и Канцеларије за јавна улагања, Србислав Филиповић, представник Посланичке групе Српска напредна странка - од Републичког јавног тужиоца, Татјана Мацура, председник Посланичке групе „Странка модерне Србије“ - од министра правде и Ђорђе Вукадиновић, заменик председника Посланичке групе Нова Србија – Покрет за спас Србије – од Министарства трговине, туризма и телекомуникација и председника Републике.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Жика Гојковић, Тијана Давидовац, Миљан Дамјановић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, др Муамер Зукорлић, Енис Имамовић, Горан Јешић, мр Јадранка Јовановић, Чедомир Јовановић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Милан Лапчевић, Момчило Мандић, Весна Марјановић, Мирослав Маркићевић, Драган Марковић, Остоја Мијаиловић, Јелена Мијатовић, др Милорад Мијатовић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Ивана Николић, Срђан Ного, Богдан Обрадовић, Бошко Обрадовић, Соња Павловић, Олена Папуга, Душан Петровић, Мира Петровић, Вјерица Радета, Зоран Радојичић, др Санда Рашковић Ивић, Марина Ристић, Славиша Ристић, Здравко Станковић, Александар Стевановић, др Ана Стевановић, Мариника Тепић, Новица Тончев, Горан Ћирић, мр Горан Чабради, Александра Чабраја, Ненад Чанак, проф. др Војислав Шешељ, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић и Нада Костић.

 Затим је Народна скупштина прешла на утврђивање дневног реда.

Изјашњавајући се о предлогу за разматрање акта, по хитном поступку, Народна скупштина је прихватила предлог Владе да се, по хитном поступку, стави на дневни ред Предлог закона о потврђивању Споразума између Владе Републике Србије и Владе Републике Северне Македоније, о успостављању заједничког граничног прелаза Миратовац – Лојане, који је поднела Народној скупштини 20. децембра 2019. године (од 147 присутних народних посланика, 120 је гласало за, један се уздржао, а 26 није гласало).

Изјашњавајући се о предлозима за допуну предложеног дневног реда, Народна скупштина није прихватила: предлоге народног посланика Немање Шаровића да се дневни ред седнице допуни тачкама - Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића, који је поднео Народној скупштини 15. децембра 2016. године (од 146 присутних народних посланика, 146 није гласало) и Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године, који је поднео Народној скупштини 15. октобра 2018. године (од 148 присутних народних посланика, 148 није гласало), предлог народног посланика Божидара Делића да се дневни ред седнице допуни тачком – Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (након образложења народног посланика Божидара Делића, од 147 присутних народних посланика, 26 је гласало за, а 121 није гласао), предлоге народног посланика Вјерице Радета да се дневни ред седнице допуни тачкама – Предлог закона о измени Породичног закона, који је поднела Народној скупштини 15. октобра 2018. године (од 147 присутних народних посланика, 147 није гласало) и Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (од 147 присутних народних посланика, 147 није гласало), предлог народног посланика Весне Николић Вукајловић да се дневни ред седнице допуни тачком – Предлог закона о стављању ван снаге Закона о раду, који је поднела Народној скупштини 15. октобра 2018. године (од 147 присутних народних посланика, 147 није гласало), предлог народног посланика Наташе Сп. Јовановић да се дневни ред седнице допуни тачком – Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 145 присутних народних посланика, 11 је гласало за, а 134 нису гласала), предлог народног посланика Ружице Николић да се дневни ред седнице допуни тачком – Предлог закона о изменама Закона о пресађивању људских органа, који је поднела Народној скупштини 15. октобра 2018. године (након образложења народног посланика Ружице Николић, од 145 присутних народних посланика, 12 је гласало за, а 133 нису гласала), предлог народног посланика Филипа Стојановића да се дневни ред седнице допуни тачком – Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 145 присутних народних посланика, десет је гласало за, а 135 није гласало), предлог народног посланика Томислава Љубеновића да се дневни ред седнице допуни тачком – Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (након образложења народног посланика Томислава Љубеновића, од 144 присутна народна посланика, девет је гласало за, а 135 није гласало), предлог народног посланика Дубравка Бојића да се дневни ред седнице допуни тачком – Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 144 присутна народна посланика, 20 је гласало за, а 124 нису гласала), предлог народног посланика Зорана Деспотовића да се дневни ред седнице допуни тачком – Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 143 присутна народна посланика, 12 је гласало за, а 131 није гласао), предлог народног посланика Срета Перића да се дневни ред седнице допуни тачком – Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (након образложења народног посланика Срета Перића, од 143 присутна народна посланика, 14 је гласало за, а 129 није гласало), предлоге народног посланика Николе Савића да се дневни ред седнице допуни тачкама – Предлог закона о изменама и допунама Закона о уџбеницима, који је поднео Народној скупштини 15. октобра 2018. године (након образложења народног посланика Николе Савића, од 142 присутна народна посланика, 13 је гласало за, а 129 није гласало) и Предлог закона о изменама и допунама Закона о безбедности саобраћаја на путевима, који је поднео Народној скупштини 28. марта 2019. године (након образложења народног посланика Николе Савића, од 141 присутног народног посланика, 11 је гласало за, а 130 није гласало), предлог народног посланика Мирославе Станковић Ђуричић да се дневни ред седнице допуни тачком – Предлог закона о изменама и допунама Закона о биомедицински потпомогнутој оплодњи, који је поднела Народној скупштини 14. марта 2019. године (од 140 присутних народних посланика, један је гласао за, а 139 није гласало), предлог народног посланика Александра Шешеља да се дневни ред седнице допуни тачком – Предлог закона о извршном поступку и обезбеђењу, који су Народној скупштини поднела 22 народна посланика Посланичке групе Српска радикална странка 17. септембра 2019. године (након образложења народног посланика Александра Шешеља, од 139 присутних народних посланика, десет је гласало за, а 129 није гласало), предлоге народног посланика Петра Јојића да се дневни ред седнице допуни тачкама – Предлог закона о стављању ван снаге Закона о јавном бележништву, који је поднео Народној скупштини 8. новембра 2019. године (након образложења народног посланика Петра Јојића, од 141 присутног народног посланика, девет је гласало за, а 132 нису гласала), Предлог закона о измени и допуни Законика о кривичном поступку, који је поднео Народној скупштини 8. новембра 2019. године (након образложења народног посланика Петра Јојића, од 142 присутна народна посланика, 11 је гласало за, а 131 није гласао) и Предлог закона о изменама и допуни Кривичног законика, који је поднео Народној скупштини 8. новембра 2019. године (након образложења народног посланика Петра Јојића, од 142 присутна народна посланика, десет је гласало за, а 132 нису гласала), предлог народног посланика проф. др Миладина Шеварлића да се дневни ред седнице допуни тачком – Предлог декларације о генетички модификованим организмима (ГМО) и производима од ГМО, који је поднео Народној скупштини 5. маја 2017. године (након образложења народног посланика проф. др Миладина Шеварлића, од 144 присутна народна посланика, три су гласала за, а 141 није гласао), предлоге народног посланика Зорана Живковића да се дневни ред седнице допуни тачкама – Предлог закона о допуни Закона о избору народних посланика, који је поднео Народној скупштини 16. августа 2016. године (од 143 присутна народна посланика, један је гласао за, а 142 нису гласала), Предлог закона о планирању и уређeњу простора и насеља, који је поднео Народној скупштини 16. августа 2016. године (од 143 присутна народна посланика, један је гласао против, а 142 нису гласала), Предлог резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године, који је поднео Народној скупштини 16. августа 2016. године (од 143 присутна народна посланика, један је гласао за, а 142 нису гласала), Предлог закона о допунама Закона о високом образовању, који је поднео Народној скупштини 15. октобра 2018. године (од 143 присутна народна посланика, 143 нису гласала), Предлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац, који је поднео Народној скупштини 13. јула 2017. године (од 143 присутна народна посланика, 143 нису гласала), Предлог закона о допуни Закона о Влади, који је поднео Народној скупштини 25. јула 2016. године (од 143 присутна народна посланика, 143 нису гласала), Предлог закона о измени Закона о финансирању политичких активности, који је поднео Народној скупштини 16. августа 2016. године(од 143 присутна народна посланика, 143 нису гласала), Предлог закона о допуни Закона о избору председника Републике, који је поднео Народној скупштини 1. новембра 2016. године (од 143 присутна народна посланика, 143 нису гласала), Предлог закона о допуни Закона о избору народних посланика, који је поднео Народној скупштини 12. јануара 2017. године (од 143 присутна народна посланика, 143 нису гласала) и Предлог закона о измени Закона о раду, који је поднео Народној скупштини 9. децембра 2016. године (од 143 присутна народна посланика, 143 нису гласала), предлоге народног посланика Александра Стевановића да се дневни ред седнице допуни тачкама – Предлог закона о измени Закона о буџетском систему, који су Народној скупштини поднели народни посланици Александар Стевановић и Саша Радуловић 8. новембра 2017. године (од 143 присутна народна посланика, 143 нису гласала), Предлог закона о измени Закона о јавном реду и миру, који је поднео Народној скупштини 16. октобра 2018. године (од 143 присутна народна посланика, 143 нису гласала), Предлог закона о измени Кривичног законика, који је поднео Народној скупштини 16. октобра 2018. године (од 143 присутна народна посланика, један је гласао за, а 142 нису гласала) и Предлог закона о допуни Кривичног законика, који су Народној скупштини поднели народни посланици Александар Стевановић и Саша Радуловић 8. новембра 2017. године (од 143 присутна народна посланика, 143 нису гласала), предлог народног посланика Љупке Михајловске да се дневни ред седнице допуни тачком – Предлог закона о изменама и допунама Закона о избору народних посланика, који су Народној скупштини поднели народни посланици Љупка Михајловска и Татјана Мацура 20. новембра 2019. године (од 143 присутна народна посланика, 143 нису гласала), предлог народног посланика Владимира Ђурића да се дневни ред седнице допуни тачком – Предлог закона о изменама Закона о финансирању политичких активности, који су Народној скупштини поднели народни посланици Владимир Ђурић, Татјана Мацура, Александар Стевановић, Љупка Михајловска и Немања Радојевић 23. септембра 2019. године (од 143 присутна народна посланика, 143 нису гласала), предлоге народног посланика Татјане Мацура да се дневни ред седнице допуни тачкама – Предлог закона о изменама и допунама Закона о финансијској подршци породици са децом, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 25. септембра 2018. године (од 143 присутна народна посланика, 143 нису гласала), Предлог закона о изменама и допунама Закона о референдуму и народној иницијативи, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 17. августа 2018. године (од 143 присутна народна посланика, 143 нису гласала), Предлог закона о допунама Закона о спречавању насиља у породици, који су Народној скупштини поднеле народни посланици Татјана Мацура, Љупка Михајловска и Бранка Стаменковић 8. новембра 2017. године (од 143 присутна народна посланика, 143 нису гласала) и Предлог одлуке о образовању Анкетног одбора ради утврђивања законитости донација Српској напредној странци за кампању за председничке изборе 2017. године, који је поднела Народној скупштини 15. децембра 2017. године (од 143 присутна народна посланика, 143 нису гласала), предлоге народног посланика Маријана Ристичевића да се дневни ред седнице допуни тачкама - Предлог одлуке о образовању Анкетног одбора Народне скупштине Републике Србије ради утврђивања чињеницa и околности везаних за пословање кабловских оператера, емитовања прекограничних канала, емитовања домаћих реклама у садржајима прекограничних канала и осталих неправилности везаних за електронске медије и кабловске оператере које контролишу Драган Ђилас, Драган Шолак и Дејвид Петреус, који је поднео Народној скупштини 12. априла 2019. године (након образложења народног посланика Маријана Ристичевића, од 148 присутних народних посланика, девет је гласало за, а 139 није гласало) и Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (након образложења народног посланика Маријана Ристичевића, од 147 присутних народних посланика, 11 је гласало за, а 136 није гласало), предлоге народних посланика Саше Радуловића, Бранке Стаменковић и Војина Биљића да се дневни ред седнице допуни тачкама - Предлог закона о престанку важења Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 148 присутних народних посланика, четири су гласала за, а 144 нису гласала), Предлог закона о изменама и допунама Закона о локалним изборима, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 144 присутна народна посланика, четири су гласала за, а 140 није гласало), Предлог закона о изменама и допунама Закона о избору народних посланика, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 145 присутних народних посланика, четири су гласала за, а 141 није гласао), Предлог закона о престанку важења Закона о потврђивању Споразума о сарадњи између Владе Републике Србије и Владе Уједињених Арапских Емирата, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 145 присутних народних посланика, четири су гласала за, а 141 није гласао), Предлог закона о изменама Закона о судијама, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 145 присутних народних посланика, три су гласала за, а 142 нису гласала), Предлог закона о допунама Закона о председнику Републике, који је Народној скупштини поднео народни посланик Саша Радуловић 15. новембра 2017. године (након образложења народног посланика Саше Радуловића, од 146 присутних народних посланика, три су гласала за, а 143 нису гласала), Предлог закона о допуни Закона о средњем образовању и васпитању, који је Народној скупштини поднео народни посланик Саша Радуловић 8. децембра 2017. године (након образложења народног посланика Саше Радуловића, од 145 присутних народних посланика, три су гласала за, а 142 нису гласала), Предлог закона о допунама Закона о основама система образовања и васпитања, који је Народној скупштини поднео народни посланик Саша Радуловић 8. децембра 2017. године (након образложења народног посланика Саше Радуловића, од 145 присутних народних посланика, три су гласала за, а 142 нису гласала), Предлог закона о допуни Закона о основном образовању и васпитању, који је Народној скупштини поднео народни посланик Саша Радуловић 8. децембра 2017. године (након образложења народног посланика Саше Радуловића, од 145 присутних народних посланика, четири су гласала за, а 141 није гласао), Предлог закона о изменама и допуни Закона о предшколском образовању и васпитању, који је Народној скупштини поднео народни посланик Саша Радуловић 8. децембра 2017. године (након образложења народног посланика Саше Радуловића, од 149 присутних народних посланика, три су гласала за, а 146 није гласало), Предлог закона о престанку важења Закона о привременом уређивању основица за обрачун и исплату плата, односно зарада и других сталних примања код корисника јавних средстава, који је Народној скупштини поднео народни посланик Саша Радуловић 13. децембра 2017. године (након образложења народног посланика Саше Радуловића, од 149 присутних народних посланика, три су гласала за, а 146 није гласало), Предлог закона о престанку важења Закона о дуалном образовању, који је Народној скупштини поднела народни посланик Бранка Стаменковић 23. новембра 2017. године (након образложења народног посланика Саше Радуловића, од 149 присутних народних посланика, четири су гласала за, а 145 није гласало), Предлог закона о изменама и допунама Закона о оверавању потписа, рукописа и преписа, који је Народној скупштини поднео народни посланик Саша Радуловић 24. фебруара 2017. године (након образложења народног посланика Саше Радуловића, од 151 присутног народног посланика, четири су гласала за, а 147 није гласало), Предлог закона о изменама и допунама Закона о пензијском и инвалидском осигурању, који је Народној скупштини поднео народни посланик Саша Радуловић 16. октобра 2018. године (након образложења народног посланика Саше Радуловића, од 151 присутног народног посланика, четири су гласала за, а 147 није гласало), Предлог закона о изменама и допунама Закона о процени утицаја на животну средину, који је Народној скупштини поднео народни посланик Саша Радуловић 25. јануара 2019. године (након образложења народног посланика Саше Радуловића, од 151 присутног народног посланика, четири су гласала за, а 147 није гласало), Предлог закона о изменама и допунама Закона о заштити природе, који је Народној скупштини поднео народни посланик Саша Радуловић 25. јануара 2019. године (након образложења народног посланика Саше Радуловића, од 151 присутног народног посланика, четири су гласала за, а 147 није гласало) и Предлог закона о изменама и допунама Закона о планирању и изградњи, који је Народној скупштини поднео народни посланик Саша Радуловић 25. јануара 2019. године (након образложења народног посланика Саше Радуловића, од 150 присутних народних посланика, четири су гласала за, а 146 није гласало), предлоге народног посланика Ђорђа Вукадиновића да се дневни ред седнице допуни тачкама – Предлог закона о изменама и допунама Закона о производњи и промету наоружања и војне опреме,који је поднео Народној скупштини 27. септембра 2018. године (након образложења народног посланика Ђорђа Вукадиновића, од 149 присутних народних посланика, три су гласала за, а 146 није гласало) и Предлог закона о измени Закона о пресађивању људских органа,који је поднео Народној скупштини 27. септембра 2018. године (након образложења народног посланика Ђорђа Вукадиновића, од 150 присутних народних посланика, три су гласала за, а 147 није гласало), предлог народног посланика Маријана Ристичевића да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало Мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (након образложења народног посланика Маријана Ристичевића, од 149 присутних народних посланика, десет је гласало за, а 139 није гласало), предлог народног посланика Ђорђа Комленског да се дневни ред седнице допуни тачком - Предлог закона о изменама Закона о судијама, који су Народној скупштини поднели народни посланици Ђорђе Комленски и Бојан Торбица 4. новембра 2019. године (након образложења народног посланика Ђорђа Комленског, од 148 присутних народних посланика, 12 је гласало за, а 136 није гласало) и предлог народног посланика Бојана Торбице да се дневни ред седнице допуни тачком – Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 10. маја 2019. године (након образложења народног посланика Бојана Торбице, од 150 присутних народних посланика, 11 је гласало за, а 139 није гласало).

 Народна скупштина је, већином гласова (од 150 присутних народних посланика, 132 су гласала за, а 18 није гласало), прихватила предлог народног посланика др Александра Мартиновића да се обави:

 **заједнички начелни и јединстевни претрес о:**

**- Предлогу закона о изменама и допунама Закона о Војсци Србије,** који је поднела Влада (број 8-2609/19 од 18. октобра 2019. године),

**- Предлогу стратегије одбране Републике Србије,** који је поднела Влада (број 80-2207/19 од 21. августа 2019. године),

**- Предлогу стратегије националне безбедности Републике Србије,** који је поднела Влада (број 85-2206/19 од 21. августа 2019. године),

**- Предлогу одлуке о употреби Војске Србије и других снага одбране у мултинационалним операцијама ван граница Републике Србије,** који је поднела Влада (број 8-1689/19 од 17. маја 2019. године),

**- Предлогу закона о потврђивању Споразума између Владе Републике Србије и Владе Чешке Републике о сарадњи у области одбране,** који је поднела Влада (број 011-3021/19 од 6. децембра 2019. године) и

**- Предлогу закона о изменама и допунама Закона о управљању миграцијама,** који је поднела Влада (број 011-2898/19 од 25. новембра 2019. године).

Народна скупштина је, већином гласова (од 151 присутног народног посланика, 133 су гласала за, а 18 није гласало), утврдила дневни ред Десете седнице Другог редовног заседања Народне скупштине Републике Србије у 2019. години, у целини:

 Тако утврђени дневни ред је следећи:

**1. Предлог закона о изменама и допунама Закона о Војсци Србије,** који је поднела Влада (број 8-2609/19 од 18. октобра 2019. године),

**2. Предлог стратегије одбране Републике Србије,** који је поднела Влада (број 80-2207/19 од 21. августа 2019. године),

**3. Предлог стратегије националне безбедности Републике Србије,** који је поднела Влада (број 85-2206/19 од 21. августа 2019. године),

**4. Предлог одлуке о употреби Војске Србије и других снага одбране у мултинационалним операцијама ван граница Републике Србије,** који је поднела Влада (број 8-1689/19 од 17. маја 2019. године),

**5. Предлог закона о потврђивању Споразума између Владе Републике Србије и Владе Чешке Републике о сарадњи у области одбране,** који је поднела Влада (број 011-3021/19 од 6. децембра 2019. године),

**6. Предлог закона о изменама и допунама Закона о управљању миграцијама,** који је поднела Влада (број 011-2898/19 од 25. новембра 2019. године).

**7. Предлог закона о потврђивању Споразума између Владе Републике Србије и Владе Републике Северне Македоније о успостављању заједничког граничног прелаза Миратовац-Лојане,** који је поднела Влада (број 011-3118/19 од 20. децембра 2019. године).

 Председник је, сагласно члану 90. став 1. Пословника, обавестила да је позван да седници присуствује Александар Вулин, министар одбране, са сарадницима.

Затим је Народна скупштина прешла на рад по утврђеном дневном реду, односно на **заједнички начелни и јединствени претрес о предлозима аката из тачака од 1. до 6. дневног реда.**

Председник Народне скупштине, сагласно члану 157. став 2, члану 170. став 1. и члану 192. став 3. Пословника, отворила је **заједнички начелни и јединствени претрес о:**

**- Предлогу закона о изменама и допунама Закона о Војсци Србије,**

**- Предлогу стратегије одбране Републике Србије,**

**- Предлогу стратегије националне безбедности Републике Србије,**

**- Предлогу одлуке о употреби Војске Србије и других снага одбране у мултинационалним операцијама ван граница Републике Србије,**

**- Предлогу закона о потврђивању Споразума између Владе Републике Србије и Владе Чешке Републике о сарадњи у области одбране** и

**- Предлогу закона о изменама и допунама Закона о управљању миграцијама.**

Уводно излагање о предлозима аката поднео је представник предлагача Александар Вулин, министар одбране.

Председавајући проф. др Владимир Маринковић, потпредседник Народне скупштине, обавестио је да је Влада, писаним путем, 24. децембра 2019. године, на основу члана 159. Пословника Народне скупштине, повукла из процедуре Предлог закона о изменама и допунама Закона о управљању миграцијама (број 011-2898/19 од 25. новембра 2019. године) који је предложен да се разматра као 6. тачка утврђеног дневног реда Десете седнице Другог редовног заседања Народне скупштине Републике Србије у 2019. години, а затим је, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова.

У заједничком начелном и јединственом претресу учествовали су народни посланици: др Балинт Пастор, председник Посланичке групе Савез војвођанских Мађара и Војислав Вујић, представник Посланичке групе Јединствена Србија (након чега је председавајући одредио паузу у трајању од једног сата).

Након паузе, седница је настављена у 15 часова и 5 минута.

У наставку заједничког начелног и јединственог претреса учествовали су народни посланици: Немања Радојевић, представник Посланичке групе „Странка модерне Србије“ (након чијег излагања се за реч јавио министар Александар Вулин), проф. др Владимир Маринковић, представник Посланичке групе Социјалдемократска партија Србије (након чијег излагања се за реч јавио министар Александар Вулин, коме је реплицирао народни посланик проф. др Владимир Маринковић), Борисав Ковачевић, заменик председника Посланичке групе Партија уједињених пензионера Србије (ПУПС), Стефана Миладиновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања се за реч јавио министар Александар Вулин), Божидар Делић, представник Посланичке групе Српска радикална странка (након чега су се за реч и реплику јавили министар Александар Вулин и народни посланик Божидар Делић), Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Ђорђе Вукадиновић, заменик председника Посланичке група Нова Србија – Покрет за спас Србије (након чега су се за реч и реплику јавили министар Александар Вулин и народни посланик Ђорђе Вукадиновић), Милимир Вујадиновић, представник Посланичке групе Српска напредна странка (након чијег излагања се за реч јавио министар Александар Вулин), проф. др Миладин Шеварлић, Ана Караџић, Ђорђе Косанић, хаџи Милорад Стошић, др Предраг Јеленковић, проф. др Жарко Обрадовић (након чијег излагања се за реч јавио министар Александар Вулин), Милован Дрецун (након чијег излагања се за реч јавио министар Александар Вулин), проф. др Јахја Фехратовић (након чијег излагања се за реч јавио министар Александар Вулин, коме је реплицирао народни посланик проф. др Јахја Фехратовић), Бојан Торбица, Наташа Сп. Јовановић, Јосип Броз, Александар Марковић, Миланка Јевтовић Вукојичић, Јелена Жарић Ковачевић, др Бобан Бирманчевић, Александар Шешељ, Крсто Јањушевић, Звонимир Ђокић и Ђорђе Вукадиновић, заменик председника Посланичке група Нова Србија – Покрет за спас Србије (након чијег излагања се за реч јавио министар Александар Вулин).

Затим је председавајући Верољуб Арсић, потпредседник Народне скупштине, сагласно члану 98. став 4. Пословника, закључио заједнички начелни и јединствени претрес.

Првог дана рада, седница је завршена у 22 часа и 25 минута.

**Други дан рада – 25. децембар 2019. године**

Седница је почела у 10 часова и 25 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 65 народних посланика, а применом електронског система за гласање утврђено је да је у сали присутно 85 народних посланика и да постоје услови за рад.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, др Муамер Бачевац, Александра Белачић, мр Игор Бечић, Горан Богдановић, Ненад Божић, Балша Божовић, Душан Борковић, Славиша Булатовић, Маја Виденовић, Војислав Вујић, др Дијана Вукомановић, Наташа Вучковић, Тијана Давидовац, Миљан Дамјановић, Божидар Делић, проф. др Зоран Драгишић, Марко Ђуришић, Зоран Живковић, Томислав Жигманов, Владан Заграђанин, Марија Јањушевић, Марија Јевђић, Јовица Јевтић, Горан Јешић, мр Јадранка Јовановић, Чедомир Јовановић, Петар Јојић, Никола Јоловић, Елвира Ковач, Ненад Константиновић, др Жарко Кораћ, Томислав Љубеновић, Момчило Мандић, Весна Марјановић, Мирослав Маркићевић, Драган Марковић, Остоја Мијаиловић, др Милорад Мијатовић, Зоран Милекић, Милија Милетић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Ивана Николић, Срђан Ного, Богдан Обрадовић, Бошко Обрадовић, Јасмина Обрадовић, Соња Павловић, Олена Папуга, др Балинт Пастор, Золтан Пек, Душан Петровић, Мира Петровић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Никола Савић, Бранка Стаменковић, Здравко Станковић, др Ана Стевановић, Мариника Тепић, Горан Ћирић, Арпад Фремонд, Фатмир Хасани, мр Горан Чабради, Александра Чабраја, Ненад Чанак, проф. др Миладин Шеварлић, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Нада Костић, Војин Биљић и Виолета Лутовац Ђурђевић.

Затим је Народна скупштина прешла на јединствени претрес о **6. тачки дневног реда – ПРЕДЛОГУ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ СЕВЕРНЕ МАКЕДОНИЈЕ О УСПОСТАВЉАЊУ ЗАЈЕДНИЧКОГ ГРАНИЧНОГ ПРЕЛАЗА МИРАТОВАЦ-ЛОЈАНЕ.**

 Председник Народне скупштине је, сагласно члану 170. Пословника, отворила јединствени претрес о Предлогу закона о потврђивању Споразума између Владе Републике Србије и Владе Републике Северне Македоније о успостављању заједничког граничног прелаза Миратовац-Лојане.

 Уводно излагање о Предлогу закона поднео је представник предлагача Александар Вулин, министар одбране.

 У јединственом претресу учествовали су народни посланици: др Данијела Стојадиновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Александар Шешељ, представник Посланичке групе Српска радикална странка (након чега је председавајући, проф. др Владимир Маринковић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА (поводом чијег излагања се за реч јавио министар Александар Вулин, а реплицирао му је народни посланик Маријан Ристичевић), Јелена Жарић Ковачевић, представник Посланичке групе Српска напредна странка, др Муамер Зукорлић, Ђорђе Комленски, проф. др Јахја Фехратовић (поводом чијег излагања се за реч јавио министар Александар Вулин, а реплицирао му је народни посланик проф. др Јахја Фехратовић), Маријан Ристичевић, Немања Шаровић, Александар Марковић (поводом чијег излагања се за реч јавио министар Александар Вулин, а реплицирао му је народни посланик Маријан Ристичевић, затим су на повреде Пословника указали народни посланици Немања Шаровић - не наводећи члан Пословника на који се повреда односи, Маријан Ристичевић - на повреду члана 103. ст. 7. и 8. Пословника и Александар Марковић - на повреду члана 107. Пословника), Милорад Мирчић (након чега су реплике, у више наврата, разменили народни посланици др Александар Мартиновић и Милорад Мирчић), проф. др Марко Атлагић, Звонимир Ђокић, Љиљана Малушић, др Владимир Орлић и Јелена Жарић Ковачевић, представник Посланичке групе Српска напредна странка (поводом чијег излагања се за реч јавио министар Александар Вулин).

Затим је председник Народне скупштине закључила јединствени претрес о Предлогу закона.

Применом електронског система за гласање, утврђено је да је у сали присутно 126 народних посланика.

Народна скупштина је, на основу члана 168. став 3. Пословника, одлучила да се, по хитном поступку, у дневни ред седнице уврсти тачка - **ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ,** коју је Народној скупштини поднео Одбор за културу и информисање, 25. децембра 2019. године (од 126 присутних народних посланика, 125 је гласало за, а један није гласао).

Затим је Народна скупштина прешла на претрес о **ЛИСТИ КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ.**

Председник Народне скупштине је, сагласно члану 192. став 3. Пословника, отворила претрес о Листи кандидата за члана Савета Регулаторног тела за електронске медије**.**

У претресу су учествовали народни посланици: Мирко Крлић, известилац Одбора за културу и информисање, Александар Шешељ, представник Посланичке групе Српска радикална странка, Владимир Ђурић, заменик председника Посланичке групе „Странка модерне Србије“, Ђорђе Вукадиновић, заменик председника Посланичка група Нова Србија – Покрет за спас Србије, Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Наташа Михаиловић Вацић, представник Посланичке групе Социјалдемократска партија Србије, др Владимир Орлић, заменик председника Посланичке групе Српска напредна странка, др Муамер Зукорлић, Владимир Ђукановић, Маријан Ристичевић, Маја Гојковић (реплицирао јој је народни посланик Маријан Ристичевић), проф. др Јахја Фехратовић, Немања Радојевић, Наташа Сп. Јовановић, Мирко Крлић (након чега су међусобне реплике, у више наврата, разменили народни посланици Наташа Сп. Јовановић и Мирко Крлић), Јелена Жарић Ковачевић, Милорад Мирчић, Србислав Филиповић (након чега су међусобне реплике, у више наврата, разменили народни посланици Милорад Мирчић и Србислав Филиповић), Александар Шешељ, Александар Марковић (након чега су узајамно реплицирали народни посланици Александар Шешељ и Александар Марковић), Снежана Пауновић, Драгана Костић, др Бобан Бирманчевић, Ђорђе Вукадиновић, заменик председника Посланичка група Нова Србија – Покрет за спас Србије, Наташа Михаиловић Вацић, представник Посланичке групе Социјалдемократска партија Србије и Мирко Крлић.

Затим је председавајући проф. др Владимир Маринковић, потпредседник Народне скупштине, на основу члана 98. став 4. Пословника, закључио претрес о Листи кандидата за члана Савета Регулаторног тела за електронске медије.

Другог дана рада, седница је завршена у 19 часова и 45 минута.

**Трећи дан рада – 26. децембар 2019. године**

Седница је почела у 10 часова и 15 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 70 народних посланика, а применом електронског система за гласање утврђено је да је у сали присутно 90 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: проф. др Војислав Шешељ, председник Посланичке групе Српска радикална странка – од председника Владе, Нада Лазић, представник Посланичке групе Либерално демократска партија – Лига социјалдемократа Војводине – СДА Санџака - од министра грађевинарства, саобраћаја и инфраструктуре и министра рударства и енергетике, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА – од Високог савета судства, Снежана Пауновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и директора Канцеларије за Косово и Метохију, Ђорђе Вукадиновић, заменик председника Посланичке групе Нова Србија – Покрет за спас Србије - од председника Републике, председника Владе и Министарства спољних послова и Александар Марковић, представник Посланичке групе Српска напредна странка - од Удружења новинара Србије, Независног удружења новинара Србије, Савета за штампу, Министарства културе и информисања, Одбора за културу и информисање и Министарства одбране.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Ненад Божић, Балша Божовић, Душан Борковић, Јосип Броз, Славиша Булатовић, Маја Виденовић, др Дијана Вукомановић, Наташа Вучковић, Младен Грујић, Тијана Давидовац, Миљан Дамјановић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Енис Имамовић, Марија Јањушевић, Марија Јевђић, др Александра Јерков, Горан Јешић, Драган Јовановић, мр Јадранка Јовановић, Чедомир Јовановић, Александар Југовић, Миланка Карић, Ненад Константиновић, др Жарко Кораћ, Милан Лапчевић, Александра Малетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Маја Мачужић Пузић, Остоја Мијаиловић, др Милорад Мијатовић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Милутин Мркоњић, Горан Николић, Дејан Николић, Ивана Николић, Срђан Ного, Богдан Обрадовић, Бошко Обрадовић, проф. др Жарко Обрадовић, Соња Павловић, Биљана Пантић Пиља, Марко Парезановић, Душан Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Душица Стојковић, хаџи Милорад Стошић, Мариника Тепић, Новица Тончев, Милена Турк, Горан Ћирић, мр Горан Чабради, Александра Чабраја, Ненад Чанак, Немања Шаровић, Ненад Митровић, Јован Јовановић, Бајро Гегић, Вера Пауновић, Ивана Динић, Душан Милисављевић, мр Дејан Раденковић, Нада Костић, Александра Јевтић, Војин Биљић, Виолета Лутовац Ђурђевић и Невенка Костадинова.

 Председавајући је, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова, а затим је, сагласно члану 90. став 1. Пословника, обавестио да је позван да седници присуствује Александар Вулин, министар одбране, са сарадницима.

Након тога Народна скупштина је наставила рад и прешла на претрес у појединостима о **1. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ВОЈСЦИ СРБИЈЕ.**

 Председавајући Верољуб Арсић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

 У претресу о Амандману на члан 1. који је поднела народни посланик Вјерица Радета, учествовали су народни посланици проф. др Војислав Шешељ (поводом чијег излагања се за реч јавио представник предлагача, Александар Вулин, министар одбране, а реплицирао му је народни посланик проф. др Војислав Шешељ), др Александар Мартиновић (коме је реплицирао народни посланик проф. др Војислав Шешељ, након чега су се, у више наврата, за реч и реплику, јављали народни посланици др Александар Мартиновић и проф. др Војислав Шешељ), проф. др Владимир Маринковић, проф. др Љубиша Стојмировић, Милимир Вујадиновић, Јован Палалић, проф. др Јахја Фехратовић, Ђорђе Комленски (након чега су међусобне реплике, у више наврата, разменили народни посланици проф. др Јахја Фехратовић и Ђорђе Комленски) и Александар Марковић (поводом чијег излагања се за реч јавио министар Александар Вулин, а реплицирао му је народни посланик др Муамер Зукорлић).

 У претресу о Амандману на члан 2. који је поднела народни посланик Наташа Сп. Јовановић, учествовали су подносилац Амандмана и народни посланици проф. др Марко Атлагић, др Муамер Зукорлић (након чега се за реч јавио министар Александар Вулин, а реплицирао му је народни посланик др Муамер Зукорлић), Звонимир Ђокић, Мирко Крлић и Маријан Ристичевић.

У претресу о Амандману на члан 3. који је поднео народни посланик Александар Шешељ, учествовали су подносилац Амандмана и народни посланици Јелена Жарић Ковачевић, Крсто Јањушевић (поводом чијег излагања се за реч јавио министар Александар Вулин) и Милан Љубић.

 Затим је председавајући, у складу са чл. 27. и 205. Пословника, одредио паузу до 16,00 часова.

 После паузе, седница је настављена у 16 часова и 5 минута.

 У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

 Пре преласка на постављање посланичких питања, председавајући Верољуб Арсић, потпредседник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: др Муамер Зукорлић – Ани Брнабић, председнику Владе, која је дала одговор, након чега је народни посланик др Муамер Зукорлић коментарисао одговор, Маријан Ристичевић – председнику Владе, која је дала одговор, након чега је народни посланик Маријан Ристичевић поставио допунско питање др Златибору Лончару, министру здравља и председнику Владе, који су одговорили на питања, а одговор је дао и Александар Вулин, министар одбране, после чега је народни посланик Маријан Ристичевић коментарисао и ове одговоре, Арпад Фремонд – председнику Владе, која је дала одговор, након чега је народни посланик Арпад Фремонд коментарисао одговор и поставио допунско питање председнику Владе, која је одговорила, после чега је народни посланик Арпад Фремонд коментарисао и овај одговор, Ђорђе Вукадиновић – председнику Владе, која је дала одговор, након чега је народни посланик Ђорђе Вукадиновић коментарисао одговор и поставио допунско питање председнику Владе, која је одговорила, а одговоре су дали и министар Златибор Лончар, министар Александар Вулин и проф. др Славица Ђукић - Дејановић, министар без портфеља, после чега је народни посланик Ђорђе Вукадиновић коментарисао и ове одговоре, Војислав Вујић – председнику Владе, Јадранки Јоксимовић, министру за европске интеграције и министру проф. др Славици Ђукић Дејановић, а одговоре су дали министар Александар Вулин, министар Јадранка Јоксимовић, министар Златибор Лончар и министар проф. др Славица Ђукић – Дејановић, након чега је народни посланик Војислав Вујић поставио допунско питање Александру Антићу, министру рударства и енергетике, Зорану Ђорђевићу, министру за рад, запошљавање, борачка и социјална питања и министру Александру Вулину, који су одговорили на питања, а одговоре су дали и министар Јадранка Јоксимовић и председник Владе, после чега је народни посланик Војислав Вујић коментарисао и ове одговоре, а затим је председавајући обавестио да је завршен део седнице који се односи на посланичка питања и захвалио се председнику и члановима Владе на учешћу у раду.

 Трећег дана рада, седница је завршена у 19,00 часова.

**Четврти дан рада – 27. децембар 2019. године**

Седница је почела у 10 часова и 10 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствују 64 народна посланика, а применом електронског система за гласање утврђено је да је у сали присутно 97 народних посланика и да постоје услови за рад Народне скупштине.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Тијана Давидовац, Божидар Делић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, др Муамер Зукорлић, Марија Јањушевић, др Александра Јерков, Горан Јешић, мр Јадранка Јовановић, Чедомир Јовановић, Миланка Карић, Ненад Константиновић, др Жарко Кораћ, Момчило Мандић, Весна Марјановић, Мирослав Маркићевић, Драган Марковић, Верољуб Матић, Маја Мачужић Пузић, Остоја Мијаиловић, др Милорад Мијатовић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Соња Павловић, Јован Палалић, др Балинт Пастор, Душан Петровић, Мира Петровић, Вјерица Радета, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Новица Тончев, Горан Ћирић, проф. др Јахја Фехратовић, Фатмир Хасани, мр Горан Чабради, Александра Чабраја, Ненад Чанак, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Душан Милисављевић, Нада Костић и Војин Биљић.

 Затим је Народна скупштина наставила претрес у појединостима о **1. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ВОЈСЦИ СРБИЈЕ.**

 У претресу о Амандману на члан 3. који је поднео народни посланик Срето Перић, учествовали су подносилац Амандмана и народни посланици прим. др Бранимир Ранчић и Миланка Јевтовић Вукојичић (поводом чијег излагања се за реч јавио министар Александар Вулин).

 У претресу о Амандману на члан 3. који је поднео народни посланик Милорад Мирчић, учествовали су подносилац Амандмана и народни посланици Жарко Богатиновић и Јелена Жарић Ковачевић.

 У претресу о Амандману на члан 4. који је поднео народни посланик Немања Шаровић, учествовали су подносилац Амандмана и народни посланици проф. др Љубиша Стојмировић (после чега је на повреде чл. 27. и 104. Пословника указао народни посланик Немања Шаровић, а након објашњења које је дао председавајући проф. др Владимир Маринковић, потпредседник Народне скупштине, затражио је да се Народна скупштина, у Дану за гласање, изјасни о томе) и Горан Пекарски.

 У претресу о Амандману на члан 6. који је поднео народни посланик Никола Савић, учествовали су подносилац Амандмана и народни посланик др Драгана Баришић (поводом чијег излагања се за реч јавио министар Александар Вулин, после чега је на повреду члана 158. став 7. Пословника указао народни посланик Немања Шаровић, а после објашњења које је дао председавајући Верољуб Арсић, потпредседник Народне скупштине, затражио је да се Народна скупштина, у Дану за гласање, изјасни о томе).

 У претресу о Амандману на члан 7. који је поднео народни посланик Дубравко Бојић, учествовали су подносилац Амандмана и народни посланици проф. др Владимир Маринковић (поводом чијег излагања се за реч јавио министар Александар Вулин), Ђорђе Вукадиновић (поводом чијег излагања се за реч јавио министар Александар Вулин), Маријан Ристичевић, Миодраг Линта, Александар Марковић (после чега је на повреду члана 27. Пословника указао народни посланик Миљан Дамјановић, председавајући је дао објашњење, а затим се за реч јавио министар Александар Вулин) и Неђо Јовановић (после чега је на повреду члана 27. Пословника указао народни посланик др Александар Мартиновић, а председник је дала објашњење).

 У претресу о Амандману на члан 8. који је поднео народни посланик Зоран Деспотовић, учествовали су подносилац Амандмана (поводом чијег излагања се за реч јавио министар Александар Вулин) и народни посланици Милена Турк, Србислав Филиповић и др Драгана Баришић.

 У претресу о Амандману на члан 8. који је поднео народни посланик Маријан Ристичевић, учествовали су подносилац Амандмана и народни посланици Милан Љубић, Виолета Лутовац Ђурђевић и доц. др Михаило Јокић.

 У претресу о Амандману на члан 8. који је поднео народни посланик Томислав Љубеновић, учествовали су подносилац Амандмана и народни посланик прим. др Бранимир Ранчић (поводом чијег излагања се за реч јавио министар Александар Вулин).

 У претресу о Амандману на члан 8. који је поднео народни посланик Филип Стојановић, учествовали су подносилац Амандмана и народни посланик Миланка Јевтовић Вукојичић.

 У претресу о Амандману на члан 8. који је поднео народни посланик Александар Шешељ, учествовали су подносилац Амандмана (поводом чијег излагања се за реч јавио министар Александар Вулин, после чега је на повреду члана 27. Пословника указала народни посланик Маја Гојковић, а затим је министру Александру Вулину реплицирао народни посланик Александар Шешељ) и народни посланик Ђорђе Вукадиновић (након чега су међусобне реплике разменили народни посланици Маја Гојковић и Ђорђе Вукадиновић, а затим је на повреду члана 107. Пословника указао народни посланик Маријан Ристичевић, након чега је народном посланику Ђорђу Вукадиновићу реплицирала народни посланик Маја Гојковић).

 У претресу о Амандману на члан 9. који је поднео народни посланик Александар Шешељ, учествовали су подносилац Амандмана (поводом чијег излагања се за реч јавио министар Александар Вулин, после чега је на повреду члана 107. Пословника указао народни посланик Војислав Вујић, а председник је дала објашњење) и народни посланици Ђорђе Милићевић и проф. др Владимир Маринковић (после чега је на повреду члана 109. став 1. Пословника указао народни посланик Бранимир Јовановић).

 У претресу о Амандману на члан 9. који су заједно поднели народни посланици Божидар Делић и Ружица Николић, учествовали су народни посланици Ружица Николић и Ђорђе Комленски (после чега је на повреду члана 106. став 5. Пословника указао народни посланик Милован Дрецун).

У претресу о Амандману на члан 10. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 11. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 11. који је поднео народни посланик Александар Шешељ, учествовао је подносилац Амандмана.

У претресу о Амандману на члан 11. који је поднео народни посланик Миљан Дамјановић, учествовали су подносилац Амандмана и народни посланик Борисав Ковачевић.

 У претресу о Амандману на члан 12. који су заједно поднели народни посланици Божидар Делић и Петар Јојић, учествовао је народни посланик Петар Јојић.

У претресу о Амандману на члан 13. који је поднео народни посланик Александар Шешељ, учествовао је подносилац Амандмана.

У претресу о Амандману на члан 14. који је поднео народни посланик Немања Шаровић, учествовао је подносилац Амандмана.

У претресу о Амандману на члан 14. који су заједно поднели народни посланици Божидар Делић и Александар Шешељ, учествовао је народни посланик Александар Шешељ (после чега је на повреду члана 107. Пословника указао народни посланик Ђорђе Вукадиновић, а председник је дала објашњење).

У претресу о Амандману на члан 16. који је поднео народни посланик Маријан Ристичевић, учествовао је подносилац Амандмана (поводом чијег излагања се за реч јавио министар Александар Вулин), након чега је председник закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је председник, сагласно члану 87. став 5. Пословника Народне скупштине, одредила петак, 27. децембар 2019. године, са почетком у 15 часова и 15 минута, као Дан за гласање о тачкама дневног реда Десете седнице Другог редовног заседања Народне скупштине Републике Србије у 2019. години.

После паузе, седница је настављена у 15 часова и 45 минута.

 Применом електронског система за гласање, утврђено је да су у сали присутна 133 народна посланика, односно да је присутна већина од укупног броја народних посланика и да постоје услови за одлучивање.

 Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ВОЈСЦИ СРБИЈЕ**

 Народна скупштина је, већином гласова (од 139 присутних народних посланика, 138 је гласало за, а један није гласао), прихватила Предлог закона, у начелу.

Народна скупштина није прихватила амандмане народних посланика: Вјерице Радета на члан 1. (од 139 присутних народних посланика, 139 није гласало) и на члан 8. (од 140 присутних народних посланика, 140 није гласало), Наташе Сп. Јовановић на члан 2. (од 139 присутних народних посланика, 139 није гласало) и на члан 10. (од 140 присутних народних посланика, 140 није гласало), Александра Шешеља на члан 2. (од 139 присутних народних посланика, један је гласао за, а 138 није гласало), на члан 8. (од 140 присутних народних посланика, 140 није гласало), на члан 9. (од 140 присутних народних посланика, 140 није гласало), на члан 11. (од 140 присутних народних посланика, 140 није гласало) и на члан 13. (од 140 присутних народних посланика, 140 није гласало), Срета Перића на члан 3. (од 139 присутних народних посланика, 139 није гласало), Милорада Мирчића на члан 3. (од 139 присутних народних посланика, 139 није гласало) и на члан 11. (од 140 присутних народних посланика, 140 није гласало), Немање Шаровића на члан 4. (од 139 присутних народних посланика, 139 није гласало) и на члан 14. (од 140 присутних народних посланика, 140 није гласало), Миљана Дамјановића на члан 5. (од 139 присутних народних посланика, 139 није гласало) и на члан 11. (од 140 присутних народних посланика, 140 није гласало), Николе Савића на члан 6. (од 140 присутних народних посланика, 140 није гласало), Дубравка Бојића на члан 7. (од 140 присутних народних посланика, 140 није гласало), Зорана Деспотовића на члан 8. (од 140 присутних народних посланика, 140 није гласало), Маријана Ристичевића на члан 8. (од 140 присутних народних посланика, три су гласала за, а 137 није гласало) и на члан 16. (од 139 присутних народних посланика, четири су гласала за, а 135 није гласало), Томислава Љубеновића на члан 8. (од 140 присутних народних посланика, 140 није гласало), Филипа Стојановића на члан 8. (од 140 присутних народних посланика, 140 није гласало), Весне Николић Вукајловић на члан 8. (од 140 присутних народних посланика, 140 није гласало), Божидара Делића и Ружице Николић на члан 9. (од 140 присутних народних посланика, 140 није гласало), Божидара Делића и Петра Јојића на члан 12. (од 140 присутних народних посланика, 140 није гласало) и Божидара Делића и Александра Шешеља на члан 14. (од 140 присутних народних посланика, 140 није гласало).

Народна скупштина је, већином гласова (од 140 присутних народних посланика, 137 је гласало за, а три нису гласала), усвојила Предлог закона о изменама и допунама Закона о Војсци Србије, у целини.

**2. тачка дневног реда – ПРЕДЛОГ СТРАТЕГИЈЕ ОДБРАНЕ РЕПУБЛИКЕ СРБИЈЕ**

Народна скупштина је, већином гласова (од 140 присутних народних посланика, 138 је гласало за, а два нису гласала), усвојила Предлог стратегије одбране Републике Србије, у целини.

**3. тачка дневног реда – ПРЕДЛОГ СТРАТЕГИЈЕ НАЦИОНАЛНЕ БЕЗБЕДНОСТИ РЕПУБЛИКЕ СРБИЈЕ**

Народна скупштина је, већином гласова (од 140 присутних народних посланика, 138 је гласало за, а два нису гласала), усвојила Предлог стратегије националне безбедности Републике Србије, у целини.

 **4. тачка дневног реда – ПРЕДЛОГ ОДЛУКЕ О УПОТРЕБИ ВОЈСКЕ СРБИЈЕ И ДРУГИХ СНАГА ОДБРАНЕ У МУЛТИНАЦИОНАЛНИМ ОПЕРАЦИЈАМА ВАН ГРАНИЦА РЕПУБЛИКЕ СРБИЈЕ**

Народна скупштина је, већином гласова (од 140 присутних народних посланика, 138 је гласало за, а два нису гласала), усвојила Предлог одлуке о употреби Војске Србије и других снага одбране у мултинационалним операцијама ван граница Републике Србије, у целини.

**5. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ ЧЕШКЕ РЕПУБЛИКЕ О САРАДЊИ У ОБЛАСТИ ОДБРАНЕ**

Народна скупштина је, већином гласова свих народних посланика (од 140 присутних народних посланика, 140 је гласало за), усвојила Предлог закона о потврђивању Споразума између Владе Републике Србије и Владе Чешке Републике о сарадњи у области одбране, у целини.

 **6. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ СЕВЕРНЕ МАКЕДОНИЈЕ О УСПОСТАВЉАЊУ ЗАЈЕДНИЧКОГ ГРАНИЧНОГ ПРЕЛАЗА МИРАТОВАЦ-ЛОЈАНЕ**

 Народна скупштина је, већином гласова свих народних посланика (од 140 присутних народних посланика, 139 је гласало за, а један није гласао), прихватила Предлог закона, у начелу.

 Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 140 присутних народних посланика, 138 је гласало за, а два нису гласала).

 Народна скупштина је, већином гласова свих народних посланика (од 140 присутних народних посланика, 140 је гласало за), усвојила Предлог закона о потврђивању Споразума између Владе Републике Србије и Владе Републике Северне Македоније о успостављању заједничког граничног прелаза Миратовац-Лојане, у целини.

 **7. тачка дневног реда – ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Народна скупштина је, већином гласова свих народних посланика (од 140 присутних народних посланика, 130 је гласало за, четири против, а шест није гласало), изабрала Јудиту Поповић за члана Савета Регулаторног тела за електронске медије, на предлог Одбора за културу и информисање.

Народна скупштина није изабрала Ненада Зорића за члана Савета Регулаторног тела за електронске медије, на предлог Одбора за културу и информисање (од 140 присутних народних посланика, пет је гласало за, један против, а 134 нису гласала).

Народна скупштина је, већином гласова свих народних посланика (од 140 присутних народних посланика, 139 је гласало за, а један није гласао), изабрала Зорана Симјановића за члана Савета Регулаторног тела за електронске медије, на предлог удружења филмских, сценских и драмских уметника и удружења композитора у Републици Србији.

Народна скупштина није изабрала Божидара Зечевића за члана Савета Регулаторног тела за електронске медије, на предлог удружења филмских, сценских и драмских уметника и удружења композитора у Републици Србији (од 140 присутних народних посланика, 140 није гласало).

Народна скупштина је, већином гласова свих народних посланика (од 140 присутних народних посланика, 136 је гласало за, а четири нису гласала), изабрала Александра Витковића за члана Савета Регулаторног тела за електронске медије, на предлог националних савета националних мањина.

Народна скупштина није изабрала Драгомира Зупанца за члана Савета Регулаторног тела за електронске медије, на предлог националних савета националних мањина (од 140 присутних народних посланика, два су гласала за, а 138 није гласало).

 Затим је председник, у име народних посланика и у своје име, честитала члановима Савета Регулаторног тела за електронске медије на избору и пожелела им пуно успеха у раду.

После тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде чл. 27. и 104. Пословника, на које је указао народни посланик Немања Шаровић, на седници 27. децембра 2019. године, у 10 часова и 39 минута (од 139 присутних народних посланика, 139 није гласало) и члана 158. став 7. Пословника, на коју је указао народни посланик Немања Шаровић, на седници 27. децембра 2019. године, у 11,00 часова (од 136 присутних народних посланика, један је гласао против, а 135 није гласало).

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључила Десету седницу Другог редовног заседања Народне скупштине Републике Србије у 2019. години, након чега је интонирана химна Републике Србије.

Седница је закључена у 16 часова и 5 минута.

|  |  |
| --- | --- |
| ГЕНЕРАЛНИ СЕКРЕТАР | ПРЕДСЕДНИК |
|  |  |
| Срђан Смиљанић |  Маја Гојковић |